
CIVILINĖS METRIKACIJOS SKYRIAUS 
VYRESNIOJO SPECIALISTO
PAREIGYBĖS APRAŠYMAS

I SKYRIUS
PAREIGYBĖS CHARAKTERISTIKA

1. Civilinės metrikacijos skyriaus vyresnysis specialistas (toliau - vyresnysis specialistas) yra karjeros valstybės tarnautojas.

II SKYRIUS
PASKIRTIS

2. Vyresniojo specialisto pareigybė reikalinga vykdyti civilinės būklės aktų įrašų registravimą,  civilinės būklės aktų įrašus liudijančių išrašų išdavimą, tvarkyti civilinės būklės aktų įrašų archyvą, pagal kompetenciją teikti informaciją, atstovauti skyriui.

III SKYRIUS
VEIKLOS SRITYS

3. Šias pareigas einantis valstybės tarnautojas vykdo specialiosios veiklos srities - civilinės būklės aktų įrašų registravimo- funkcijas.

IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:  
4.1. Turėti aukštąjį universitetinį arba aukštąjį koleginį išsilavinimą; 
4.2. Turėti ne mažesnį kaip 1 metų darbo stažą viešojo administravimo srityje.                                  
4.3. Būti susipažinusiam su Lietuvos Respublikos civilinio kodekso šeimos teisės normomis, valstybės tarnybą ir viešąjį administravimą bei asmens duomenų teisinę apsaugą reglamentuojančiais teisės aktais.  Žinoti Civilinės būklės aktų registravimo įstatymą, Civilinės būklės aktų registravimo ir Asmens vardo ir pavardės keitimo taisykles, raštvedybos ir dokumentų rengimo taisykles;
4.4 Mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.
4.5. Mokėti valdyti, kaupti, sisteminti, apibendrinti informaciją ir rengti išvadas;
4.6. Savarankiškai planuoti, organizuoti savo darbą;
4.7. Sklandžiai dėstyti mintis raštu ir žodžiu.

V SKYRIUS
 ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas vykdo šias funkcijas:
     	5.1. Registruoja civilinės būklės aktų įrašus, dalyvauja gimimų, santuokų registravimo                                                    iškilmingame ceremoniale, vykdant savivaldybei įstatymu pavestą valstybinę (perduotą savivaldybėms) funkciją bei siekiant užtikrinti skyriui pavestų funkcijų vykdymą;
5.2. Išduoda asmens pageidavimu civilinės būklės akto įrašus liudijančius išrašus, vykdant Civilinės būklės aktų registravimo įstatymo 4 str. 2 d. nuostatas;
5.3. Ruošia pažymas, patvirtinančias kliūčių sudaryti santuoką nebuvimą, siekiant užtikrinti Lietuvos Respublikos piliečių teisę registruoti santuoką užsienio valstybėje;
5.4. Atsako į gaunamus asmenų paklausimus pareigybei priskirtų funkcijų klausimais, kad būtų suteikta informacija pagal kompetenciją;
5.5. Kas savaitę sudaro ir viešai paskelbia besituokiančiųjų sąrašus, vykdant Lietuvos Respublikos civilinio kodekso 3.19 str. nuostatas;
5.6. Tvarko civilinės būklės aktų įrašų archyvą, kasmet sudaro civilinės būklės aktų įrašų abėcėlinį žurnalą, civilinės būklės aktų įrašų knygas pagal įrašų rūšis, atsako už šių knygų įrišimą, siekiant užtikrinti skyriui pavestų funkcijų vykdymą;
5.7. Rengia civilinės metrikacijos skyriaus dokumentacijos planą, vykdant Lietuvos Respublikos dokumentų ir archyvų įstatymo 10 str. 3 d. nuostatas;
5.8. Vykdo kitus nenuolatinio pobūdžio skyriaus vedėjo(s) pavedimus, kad būtų pasiekti skyriaus tikslai.


VI SKYRIUS
 ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui.

